ST Nadrózna Hrabowka
– ST Marijina hwězda 0:2 (0:1)
Zestawa hosći: Matik – Wróbl, Šołta, Rab, Hawš, Peschmann (75. Melnyk), Eldor (67. Winkler), Pjetaš, Cyž, Pakoßnick, Schmidt (75. Čornak)
Dołha a wosebje wuspěšna sezona so tež za Pančičanskich koparjow pomału nachila. Na předposlednim hrajnym dnju steješe partija w Nadróznej Hrabowce na programje. Dobyće ST Marijineje hwězdy bě zasłužene, ale tež zbožowne. W prěnich mjeńšinach so wjele naspomnjenjahódneho njesta. Po 20 hratych mjeńšinach posłuži Christoph Cyž něhdźe 18 metrow před wrotami Feliksa Pjetaša, kiž bul hišće raz prěki połoži, město toho zo by sam wotzamknył. Eric Schwabe chcyše tomu zadźěwać a kopny sej hrajny nastroj k 0:1 njezbožownje do swójskich wrotow. Spěšny konter domjacych wujasni wrotar Dawid Matik z jara dobrej akciju. Nimale z wothwizdanjom prěnjeho połčasa móhł Ali Eldor za Pančicy zwyšić. Po přihrawce Jakoba Pakoßnicka pak kopny wón kulowatu kožu ze zdalenosće třoch metrow nimo wrotow.
szl_Latn tur_Latn szl_Latn szl_Latn